CELEX: 62014CN0078
Language: fi
Date: 2014-02-13 00:00:00
Title: Asia C-78/14 P: Valitus, jonka Euroopan komissio on tehnyt 13.2.2014 unionin yleisen tuomioistuimen (viides jaosto) asiassa T-117/12, ANKO v. komissio, 12.12.2013 antamasta tuomiosta

7.4.2014   
            
            
               FI
            
            
               Euroopan unionin virallinen lehti
            
            
               C 102/26
            
         Valitus, jonka Euroopan komissio on tehnyt 13.2.2014 unionin yleisen tuomioistuimen (viides jaosto) asiassa T-117/12, ANKO v. komissio, 12.12.2013 antamasta tuomiosta
   (Asia C-78/14 P)
   2014/C 102/36
   Oikeudenkäyntikieli: kreikka
   
      Asianosaiset
   
   
      Valittaja: Euroopan komissio (asiamiehet: D. Triantafyllou ja B. Conte)
   
      Muu osapuoli: ANKO AE Antiprosopeion, Emporiou kai Viomichanias
   
      Vaatimukset
   
   
               —
            
            
               Unionin yleisen tuomioistuimen tuomio on kumottava.
            
         
               —
            
            
               Vastapuoli on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio oli tehnyt kahden eri ryhmittymän kanssa, joihin vastapuolena oleva ANKO osallistui, avustussopimukset OASIS- ja PERFORM-hankkeiden rahoittamisesta Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman yhteydessä.
   Komissio väittää kyseisestä sopimuksesta, että unionin yleinen tuomioistuin tulkitsi virheellisesti sopimuksen yleisiä ehtoja ja erityisesti II.5 artiklan 3 kohdan d alakohtaa (ja välillisesti II.14 artiklan 1 kohdan toista alakohtaa).
   Sopimuksen yleisten ehtojen virheellinen tulkinta voidaan eritellä seuraaviin erityisiin perusteisiin:
   
               1.
            
            
               Maksujen keskeytyksen perusteena olevien sääntöjenvastaisuuksien vakavan ja jatkuvan luonteen virheellinen arviointi
            
         
               2.
            
            
               Sääntöjenvastaisuuksien toistumisen mahdollisuuden/vaaran virheellinen arviointi
            
         
               3.
            
            
               Virheellinen päätelmä yksittäisestä oikaisusta
            
         
               4.
            
            
               Keskimääräisten kustannusten käytön virheellinen tulkinta ja fiktiivisten kustannusten virheellinen luokittelu sellaiseksi – todisteiden vääristely
            
         
               5.
            
            
               Maksujen keskeytyksen edellytysten (epäily) ja tukikelpoisuusedellytysten (varmuus) sekoittaminen toisiinsa